Møstings Hus
Møstings Hus på Frederiksberg blev opført i ca. 1800 og i 1809 blev det erhvervet som landsted af Johan Sigismund von Møsting, der ejede det til sin død i 1843. Derefter fik det skiftende ejere, herunder Frederiksberg Kommune frem til 2013.
Ved udvidelsen af Smallegade blev det fredede hus i 1959 nedrevet for at blive genopført i 1976-77 ved den nærliggende indgang til Frederiksberg Have. Siden har det været anvendt til kunstudstillinger og andre kulturelle aktiviteter.
I 2013 blev Møstings Hus en del af den selvejende institution Frederiksbergmuseerne.